Foto: Namangan viloyati favqulodda vaziyatlar boshqarmasi Ijtimoiy tarmoqlarda «Go‘zaldagi gaz zapravkada mashina yonib ketibdi» sarlavhasi ostida xabar tarqalgandi. Namangan viloyati favqulodda vaziyatlar boshqarmasi holat yuzasidan rasmiy munosabat bildirdi. Ma’lum bo‘lishicha, 10 sentabr kuni soat 17:22 da Namangan shahri Yangi Namangan tumani «Mingchinor» mahalla fuqarolar yig‘ini Kosonsoy ko‘chasida joylashgan AGTKSh hududida davlat raqami 50 M 382 UA bo‘lgan Labo Damas avtomobilida yong‘in sodir bo‘lgan. Yong‘in Namangan shahri FVB 3-yong‘in qutqaruv qismi yong‘in qutqaruvchilari tomonidan bartaraf etildi. Hozirda sodir bo‘lgan yong‘in yuzasidan tergovga qadar surishtiruv ishlari olib borilmoqda.